Inline hokejs

Inline hokejs ir komandu sporta veids, kas attīstījies kā alternatīva tradicionālajam ledus hokejam. Spēle notiek izmantojot speciālu hokeja ekipējumu - īpašas inline skrituļslidas, hokeja nūjas un pielāgotu ripu vai bumbiņu. Pasaulē šo sporta veidu bieži sauc arī par roller hokeju, un tas ir īpaši populārs tajās teritorijās, kur tradicionālā ledus hokeja spēlēšana ir apgrūtināta klimatisko apstākļu dēļ.

Spēles noteikumi
Inline hokejs ir strukturēts pēc noteikumiem, kas daļēji līdzinās ledus hokejam, taču uzsvars tiek likts uz ātrumu, precizitāti un tehnisku spēles izpildi. Spēle sākas ar centrālo iemetienu, pēc kura spēlētāji cenšas iegūt kontroli pār ripu vai bumbiņu un izveidot uzbrukumus. Fiziska kontaktēšanās ir ierobežota, lai veicinātu tīru spēli, un agresīva sadursme tiek sodīta.

Lai nodrošinātu spēles noteikumu konsekventu piemērošanu un veicinātu spēles attīstību, inline hokeja oficiēšanas sistēmu ir izstrādājusi CIRILH (Comité International Roller In-Line Hockey). Kopš 1999. gada Pasaules čempionāta Šveicē ir bijusi prioritāte attīstīt un standartizēt tiesnešu apmācību, spēles noteikumus un oficiēšanas procedūras visā pasaulē.

Spēles gaita
Parastā inline hokeja spēle tiek spēlēta divos periodos, katrs ilgst 20 minūtes tīrā spēles laikā. Jauniešu, sieviešu vai amatieru sacensībās laiks var tikt pielāgots atbilstoši līgas nolikumam. Turnīru vai meistarsacīkšu gadījumos, kad notiek vairākas spēles vienā dienā, periodu ilgums var būt samazināts līdz 10–15 minūtēm.

Spēles sākumā notiek komandu savstarpēja sveicināšanās – pēc tam kapteiņi pieslido pie tiesnešiem un spēle uzsākas ar centrālo iemetienu un tiesneša svilpes. Uz laukuma spēles sākšanās brīdī atrodas 4 laukuma spēlētāji un 1 vārtsargs. Ja spēlētāji tiek sodīti vai noraidīti, viņi izcieš uz nosodīto soliņu, kas atrodas pretējā pusē no komandu soliņiem. Periodu vidū ir noteikts pārtraukuma laiks (parasti 5 minūtes, taču tas var atšķirties atkarībā no līgas nolikuma).
Vārti tiek pieskaitīti, ja ripa vai bumbiņa pilnībā šķērso vārtu līniju, un tā tiek iemesta ar nūju vai atsitiena rezultātā pret pretinieku spēlētāju.

Laukums un iezīmējumi
Oficiālas inline hokeja spēles notiek uz speciāli sagatavota seguma – cietas un gludas virsmas, kas nodrošina optimālu skrituļslidošanu. Minimālais laukuma izmērs ir apmēram 20×40 metri, bet starptautisko spēļu organizēšanai paredzētie laukuma izmēri ir plašāki – parasti no 27×57 līdz 30×60 metriem, ar rekomendēto izmēru 27×54 metri.
Laukumam ir iezīmēta centrālā līnija, iemetienu apļi un vārtu līnija. Tā ir aprīkota arī ar drošiem bortiem (vismaz 90 cm augstiem), kas palīdz uzturēt spēles tempu un nodrošina spēlētāju aizsardzību.

Komandu sastāvs
Inline hokeja komandas sastāv no vairākiem spēlētājiem, taču uz spēles lauka vienlaikus no katras puses atrodas parasti četrus laukuma spēlētājus un viens vārtsargs. Kopējais komandas sastāvs var svārstīties no 8 līdz 12 spēlētājiem, nodrošinot divas līdz trīs maiņas, lai spēle būtu dinamiska un atspoguļotu augstu tempu.

Ekipējums

 Atsauces 

 Ārējās saites 
 LIHF
Kategorija:Hokeja paveidi